Ketua Kerajaan Negeri di Malaysia

Malaysia, Menteri Besar (MB) ( Jawi: منتري بسر ; secara harfiah Menteri Utama atau dalam bahasa Inggerisnya First Minister) ialah ketua kerajaan setiap sembilan negeri di Malaysia yang mempunyai Sultan dan Raja. Bagi empat negeri tanpa raja, gelaran Ketua Menteri (KM) ( Jawi: كتوا منتري atau dalam bahasa Inggerisnya Chief Minister) digunakan kecuali Sarawak di mana ia menggunakan Premier (Perdana). Gelaran Menteri Besar biasanya tidak dapat diterjemahkan dalam media Inggeris di Malaysia, tetapi biasanya diterjemahkan sebagai Chief Minister (Ketua Menteri) oleh media asing. Mengikut protokol, semua Menteri Besar, Ketua Menteri dan Premier diberi gelaran terhormat Yang Amat Berhormat atau Singkatannya YAB.

Sembilan Sultan dan Raja bagi negeri-negeri Melayu yang beraja dan Yang di-Pertua Negeri - Yang di-Pertua Negeri yang dilantik bagi empat negeri lain yang tidak beraja berkhidmat sebagai ketua negeri dan istiadat negeri mereka, manakala kuasa eksekutif negeri terletak pada Menteri Besar, Ketua Menteri dan Premier. Selepas pilihan raya ke Dewan Undangan Negeri (DUN), Raja atau Yang di-Pertua Negeri biasanya menjemput parti (atau gabungan) dengan majoriti kerusi DUN untuk membentuk kerajaan negeri. Raja atau Yang di-Pertua Negeri melantik dan mengangkat sumpah sebagai Menteri Besar, Ketua Menteri dan Premier, yang majlis eksekutifnya (atau Kabinet di Sabah dan Sarawak) bertanggungjawab secara kolektif kepada dewan. Berdasarkan sistem Westminster, memandangkan beliau mengekalkan kepercayaan dewan, tempoh Menteri Besar, Ketua Menteri dan Premier boleh bertahan sepanjang hayat dewan secara maksimum selama lima tahun. Tiada had kepada bilangan penggal yang Menteri Besar, Ketua Menteri dan Premier boleh berkhidmat.

Menteri Besar merupakan gelaran bagi Ketua Eksekutif kerajaan negeri di Malaysia yang mempunyai Raja atau Sultan iaitu Perlis, Johor, Kedah, Perak, Selangor, Negeri Sembilan, Pahang, Terengganu dan Kelantan.

Bagi negeri-negeri yang tidak mempunyai Raja atau Sultan, gelaran bagi Ketua Eksekutif kerajaan negeri ialah Ketua Menteri.

Gelaran jawatan ini diwujudkan oleh Kerajaan British pada tahun 1948 ketika Persekutuan Tanah Melayu mula dibentuk tetapi semasa kesultanan Melayu dahulu jawatan yang seumpama dengannya dikenali sebagai Bendahara. Tetapi bagi sesetengah negeri seperi Johor, jawatan Menteri Besar telah lama wujud sebagaimana tertakluk di dalam Undang-undang Tubuh Negeri Johor, iaitu sebelum Persekutuan Tanah Melayu diperkenalkan dan dilantik sendiri oleh Sultan terdiri daripada pegawai tertinggi kerajaan negeri. 

Nama jawatan Menteri Besar adalah mengambil nama yang digunakan di negeri Johor bagi tujuan penyeragaman. Sebelum itu pelbagai nama telah digunakan seperti Perdana Menteri  di negeri Kelantan.

Selepas merdeka, jawatan Menteri Besar dipilih daripada parti yang mendapat majoriti bagi kerusi Dewan Undangan Negeri selepas setiap kali Pilihanraya diadakan.

Premier Jawatan ini sebelumnya dikenali sebagai Ketua Menteri Sarawak sebelum pindaan dibuat pada perlembagaan negeri yang diluluskan pada 15 Februari 2022 yang menukar gelaran jawatan tersebut kepada Premier dan berkuat kuasa bermula 1 Mac 2022.

 Senarai nama Ketua Kerajaan Negeri di Malaysia 

 Negeri Jawatan Parti politik Potret Penyandang  Mula berkhidmat (penggal/jawatan baharu)  (tempoh berkhidmat)  Premier Sarawak GPS-PBB 100pxTan Sri Datuk Patinggi Haji Abang Johari Tun Openg  1 Mac 2022  ()  Menteri Besar PN-PAS 100pxDato' Seri Ir. Dr. Haji Ahmad Samsuri Mokhtar Ahmad Samsuri Mokhtar is the new Terengganu MB.  15 Ogos 2023  ()  Menteri Besar  PH-PKR 100pxDato' Seri Utama Haji Aminuddin Harun Aminuddin Harun angkat sumpah MB Negeri Sembilan  14 Ogos 2023  ()  Ketua Menteri PH-DAP 100pxTuan Chow Kon Yeow Angkat sumpah Ketua Menteri Pulau Pinang Isnin. 13 Ogos 2023  ()  Menteri Besar BN-UMNO 100px  Dato' Sri Diraja Haji Wan Rosdy Wan Ismail 27 November 2022  ()  Menteri Besar PH-PKR 100pxDato' Seri Haji Amirudin Shari  21 Ogos 2023  ()  Menteri BesarPN-PAS 100px Dato' Seri Haji Muhammad Sanusi Md Nor 14 Ogos 2023  ()  Ketua Menteri GRS 100pxDatuk Seri Panglima Haji Hajiji Noor 30 November 2025  ()  Menteri Besar BN-UMNO 100pxDato' Seri Haji Saarani Mohamad Saarani angkat sumpah MB Perak, esok 21 November 2022  ()  Menteri Besar BN-UMNO 100px Dato' Onn Hafiz Ghazi 15 Mac 2022  ()   Menteri Besar PN-BERSATU100px Tuan Abu Bakar Hamzah 28 Disember 2025  () Ketua MenteriBN-UMNODatuk Seri Utama Ab Rauf Yusoh Ab Rauf angkat sumpah Ketua Menteri Melaka ke-13  31 Mac 2023  ()  Menteri BesarPN-PAS150px Dato' Panglima Perang Ustaz Dato' Haji Mohd Nassuruddin Daud 15 Ogos 2023  ()

Garis masa

 Lihat juga 
 Gabenor
 Menteri Besar Perlis
 Menteri Besar Kedah
 Ketua Menteri Pulau Pinang
 Menteri Besar Perak
 Dato' Menteri Besar Selangor
 Menteri Besar Negeri Sembilan
 Ketua Menteri Melaka
 Menteri Besar Johor
 Menteri Besar Pahang
 Menteri Besar Terengganu
 Menteri Besar Kelantan
 Premier Sarawak
 Ketua Menteri Sabah

 Rujukan 

 Pautan luar 
 Senarai Menteri Besar & Ketua Menteri di laman Jabatan Perdana Menteri Malaysia 

Kategori:Ketua kerajaan negeri di Malaysia